朱由木

益定王朱由木（1588年7月16日—1634年5月7日），本名由校，後避諱明熹宗改名由木，号震寰，明朝第六代益王，為益敬王朱常𰝢的庶第三子，生母为次妃顏氏。 萬曆十六年六月二十三日（1588年7月16日）酉時，朱由木出生。後封鎮國將軍。萬曆三十五年（1607年），進封嘉善王。萬曆三十九年（1611年），進封益世子。萬曆四十三年（1615年），益敬王朱常𰝢薨逝。萬曆四十五年（1617年），朱由木襲封益王。 天啟元年（1621年），朱由木捐獻餉銀一千两。崇禎七年四月十一日（1634年5月7日）巳時，朱由木薨逝，享年四十七岁，諡號定。其後，益世子朱慈𤆃襲爵。 黄氏（1588年－1625年），太學生黄鍾英女，初冊為嘉善王妃，萬曆三十九年（1611年）進為益世子妃，萬曆四十五年（1617年）進為益王妃，生朱慈𤆃、朱振麟、朱振祥、朱振瑞。 王氏（1600年－1634年），王茂女，初冊為益王夫人，追封益王次妃，生朱慈𰟎、朱慈㢘、朱慈煗、朱慈煫、朱振彩。 張氏，冊為益王夫人，生朱慈䃕。 长子：益世子→益王朱慈𤆃 次子：進賢王朱慈𰟎 三子：鍾祥王朱慈䃕 四子：文昌王朱慈㢘 五子：興化王朱慈𦼈 六子：建城王朱慈煗 七子：彰德王朱慈煫 長女：永福郡主朱振麟，儀賓左世及 次女：永康郡主朱振祥，儀賓金暳 三女：安遠郡主朱振瑞，儀賓聶繼文 四女：朱振彩 崇禎七年十二月二十一日（1635年2月8日），朱由木與元妃黄氏、待追封次妃王氏合葬于江西建昌府南城县十都五龍山（今江西省南城县万坊镇游家巷村女冠山）。1982年8月，江西省文物工作队等部門對三人的合葬墓進行了發掘。朱由木棺室部分被盗，黄氏棺室被盗严重，仅王氏棺室保存完好。共出土82件文物，藏于江西省博物馆。 [誌蓋] 大明益國王壙誌 [誌文] 　大明益　王壙誌　　翰林院奉 勅撰文　　明興， 　親王之在區域者三十國，而次第名德，必首曰 　益藩。益藩曷繇乎？盖本蕃者條遠，積厚者光流。　益自 　端王封國，閱六王，逾百禩，忠敬孝友，忘勢樂善，下士親賢，悅禮敦詩，加以博學擅文，代弗少衰，世將弥盛，不妄得焉。　王諱由木，於 　端王為六世孫。父曰　敬王。母妃黄弗育，為顏次妃所生。　敬王含道居貞，乘願利物，居心則有好無惡，待人則有予無奪。仁慈所及，雖蟣蚋弗 　　傷，時有活佛之稱。怡寄墳典，篤愛士大夫。所著宗學教規一書，義味精研，雖百世可令傳誦，宗支頼以陶鑄。　祖宣王號潢南，機神邁往，風標 　　映世，學編四部，理究三宗，兼之施周澤洽，無幽不普，御命之人，不告而足。是以雄風盛烈，名盖當世。緒紳之士，湖海之客，罔不欽風慕義，延企 　　造門。所著有禮樂志、樂編、詩文諸集。更復工於運腕，人匹之趙承旨。時廑 顯皇帝親題“遜學書院”一扁，“山如仁者静，水似聖之清”一聯　賜之。又　遣使函箑命書，洵異數也。即今海内見潢南真蹟，必重金購之。彼漢魏二 　　東，齊楚兩元，奚足多焉。　宣王父曰　昭王，蚤世弗嗣位，含華藴耀，故於　宣王發之。　昭王父曰　恭王，為　端王之子，　莊王之弟也。 　莊王則豐于德而儉于嗣，所垂家法，至今遵行罔失。　恭王乃以恭德著，澹泊寧静，渾然如布素士，時惟閉閣讀書，尤精籀篆，惜世不多傳。 　端王為 孝廟寵弟，以弘治八年分茅終厥曆，　　温綸錫賚，歲時不絕。　王盖忠孝淳深，行立成模，言立成範，自啓之耳。繇是以觀　益之為國也，靈源與 　　積石争流，神基偕極天比峻，宜有淑懿如　王，紹斯洪緒焉。　王生有瞿曇像，隆起兩臂間，聞者皆知其為金粟後身。是以孝乃因心，敬非習 　　起。其丁母顏之喪也，禮屈于厭降，而茹慼銷肌，沉痛致瘵，衣服外除，心哀内疚，三年如一日焉。迨　敬王薨，擗踊絶地，水漿不入者累日夕，幾 　　致毀滅。以萬曆丁巳年嗣　封，事　母妃黄、　祖妃李，三朝有則，一日弗虧，大得其歡心。歲時　廟祀，則極如在之誠，於　三大典及 玉節□□□□□□□□奴酋犯順，恨不敢處而捐禄以助餉。宗禄愆期，憫兹凍餒，而特䟽以代　請，開四民之業。迩年賢書明經，繩繩有人矣。當 　　□□□□□□□□□□□其底極，　王乃准情酌法，卒令藩體全而士類不傷。是歲獲雋者七人，戢　王德焉。郡中旱，寇為菑，人民飢疫， □□□□□□□□□□□□□□歲後獲霖雨，一誠之感通也。　王韻宇汪洋，舉一世萬事，無足以擾其度，□諸望衢罕窺其術，觀海莫際其瀾。 　　□□□□□□□□□□□□□之容親賢，忘王公之貴，恩篤宗盟，眷深同氣。每羣藩萃止，心境洞開，宴享談笑，情瀾不竭。而漁獦百家，餚核 　　□□□□□□□□□□□□□□。吐語成韻，翰動如飛。縉紳名人，争為寳索。　王偶時紀勝，則著有環玉集；酬贈諸篇，則著有雪宫緒言。皆 　　□□□□□□□□□□□□□□□，位處王侯，情存𰏂壑。種竹萬竿，以奇石踞其下，且依山構室，締桂成樓，其中有經案繩床，浦團柱杖，鳥 　　□□□□□□□□□□□□□□□青鴛也。花月之辰，超然時往，豈浄習難忘耶？此尤世所不可及者。又開集賢館，以教胄子，見其博贍含 　　□□□□□□□□□□□□□□□□託，我得以優游竹石間矣。胡天不慭遺，奄見薨落。維時精神凝定，無諸痛楚，臨危審正，載貽話言，真 　　□□□□□□□□□□□□□□□□□罔弗拊膺哀悼，千里吊喭，斯豈易致哉。　王生於萬曆十六年六月二十三日酉時，薨於今崇禎 　　□□□□□□□□□□□□□□□□□聞之日， □□□□□□□□□□□□□□□□□□□遣尚寳司卿許志才，行人司行人羅志儒、錢增，欽天監挈壺正趙從慧， □…… □□□□□□□□□□□□□□□□□□□特遣官　賜祭。其 □□□□□□□□□□□□□□□□□□□典俛遵　遺令，先遠戒期，龜謀襲吉。於本年十二月二十一日未時，奉　王柩于南城縣十都五 　　□□□□□□□□□□□□□□□□□　黄妃之地。至是，舉而合塟焉。且以是山與　昭、　宣、　敬三陵一脈聯絡，形神相依，從治命也。 　　□□□□□□□□□□□□□□□□□亦器各雋上將見　益國魏魏之盛，上邈前賢洋洋之風，下冠来籍者焉。子七：長慈𤆃， □□□□□□□□□□□□□□□□□□夫人出，夫人待　封次妃者；次慈䃕，　封鍾祥王，張夫人出；次慈㢘，　封文昌王，王出；次慈𦼈，　封 　　□□□□□□□□□□□□□□□□尚未　封，俱王出。女四：長永福郡主振麟，配儀賓左世及；次永康郡主振祥，配儀賓金暳；次安遠郡 　　□□□□□□□□□□□□□□□待封郡主振彩，王夫人出。嗚呼！　曰孝與仁，　行全德備。　代衍文明，　古今罕二。　昭代騰輝， 　　□…… 　　□…… 　　　　　　　　　　　　　　　　不肖男　益世子慈𤆃泣血稽顙，命工立石。 《明史》卷104：“□王由本，敬庶三子，萬曆三十五年以鎮國將軍進封嘉善王。三十九年改封世子。四十五年襲封。” 《明神宗實錄》卷482：“益府嘉善王由木改封世子，并妃黄氏。” 《明神宗實錄》卷558：“壬寅，冊封……益王由木并妃黄氏……” 《明熹宗實錄》卷8：“益王進助餉銀一千两。” 《大明冊封益王元妃黃氏壙誌》：“……，待封次妃王氏出。次慈䃕，封鍾祥王，張夫人出。次慈㢘，封文昌王，王出。次慈𦼈，封興……尚未封，俱王出。女四：長永福郡主振麟，配儀賓左世及。次永康郡主振祥，儀賓金暳。次安远郡主振瑞，配儀賓聶繼文。俱妃出。待封郡主振彩，王出。……妃生于萬曆戊子年三月十八日辰時，薨于天啓乙丑年五月十五日午時，得年三十八歲。……王後妃十年薨，今崇禎甲戌四月十一日巳時。” 《益王待追封次妃王氏壙誌銘》：“祚灵集祉，果生子四，生女一。長進賢王慈𰟎，次文昌王慈㢘，次建城王慈煗，次待封郡王慈煫。女待封郡主振彩。……遂于今崇禎七年甲戌十月初八日寅時，後先王二百六日而薨。嗚呼！何其賢且烈哉。寧惟舉國興喪妣之哀，将俾盡人多殞儀之歎。次妃生于萬曆庚子年二月十七日戌時，春秋三十有五。” 江西省文物工作队. 《江西南城明益定王朱由木墓发掘简报》. 《文物》. 1983年, (第2期). CNKI WENW198302010.  南城县志编纂委员会 编. 《南城縣誌》. 中国北京市: 新华出版社. 1991年: 363 [2024-04-13]. ISBN 9787501108824.